Dacă vreți să aveți parte de o experiență unică, trebuie neapărat să ajungeți în acest loc mirific de lângă Sibiu. Vă veți simți ca în „Stăpânul Inelelor”. Căsuţele, aleile şi peisajul de acolo sunt parcă rupte dintr-un basm. Unde se află?
Turiștii care au drum în zona Sibiului se vor putea bucura de un nou obiectiv turisti. Este vorba despre o casă de poveste, inspirată din celebrul film „Stăpânul Inelelor”. Mai exact, casa se numește „Casa hobbiților” și este găzduită de Boierul Ilie.
Locația de vis se află la intrarea în Cisnădioara dinspre Cisnădie, la doar câțiva pași de biserica fortificată. Proiectul a fost pus pe picioare de antreprenorul Emil Ilie Bratu, în vârstă de 40 de ani. De mai bine de șase ani, s-a mutat în zona Sibiului, iar de șase ani lucrează la construcția acestui obiectiv turistic de-a dreptul spectaculos.